עדי קמחי

עדי קמחי (נולדה ב-1947) היא פרופסורית לגנטיקה מולקולרית במכון ויצמן למדע אשר מזוהה ברחבי העולם כחלוצה ומובילה בנושא מוות תאי מתוכנת ובקרת האיזון הפיזיולוגי של תאים בתנאי דחק דרך אוטופגיה. פרופסור קמחי בודדה גנים חדשים דרכם זיהתה טיפוסים שונים של מוות תאי מתוכנת. גנים אלו זוהו דרך טכניקה חלוצית שקמחי פיתחה. אחד הגנים שבודדה, KPAD, מדכא התפתחות סרטנית. נוסף על כך פרופ' קמחי פיתחה גישות חדשות להבנת ולניתוח רשת חלבונים המבקרת על תהליכי מוות וחיים בתאים. עבודותיה של פרופסור קמחי מצוטטות בהרחבה, והיא מוזמנת בקביעות להציג את הישגיה בכנסים בתחומים שונים. מעבר למחקריה ומאמריה, עדי קמחי פעילה במספר רב של ארגונים בישראל ובעולם. כלת פרס ישראל לחקר מדעי החיים לשנת ה'תשע"ט (2019).

 ביוגרפיה 
קמחי נולדה ב-1947 להורים שעלו מסלוניקי שביוון. גדלה ברעננה ולמדה בתיכון אוסטרובסקי.

לאחר לימודיה התיכוניים, קמחי החלה ללמוד באוניברסיטת תל אביב במסלול מיקרוביולוגיה במסגרת העתודה האקדמית, ולאחר השלמת תואר שני ב-1970, שירתה כקצינה בחיל הרפואה. סיימה את לימודי הדוקטורט (PhD) שלה תחת הדרכתו של יוג'ין רוזנברג  בהצטיינות ב-1977 באוניברסיטת תל אביב.

לאחר מכן ערכה את ההשתלמות הפוסט דוקטוריאלית שלה במחלקה לווירולוגיה במסגרת מכון ויצמן למדע.

 פעילות אקדמית 
חברה במחלקה לגנטיקה מולקולרית במכון ויצמן, בה כיהנה כראש מחלקה בין השנים 2001–2006.

חברה באקדמיה הלאומית הישראלית למדעים, באקדמיה האירופית לחקר הסרטן ובאקדמיה האירופית למדעים, ובעבר הייתה חברה במועצה להשכלה גבוהה.

התמנתה לתפקיד יועצת הנשיא לקידום נשים והייתה חוקרת אורחת במכון וייטהד () שבקיימברידג', מסצ'וסטס.

פרסמה 160 מאמרים בעיתונות מהשורה הראשונה ו-22 פרקים בספרים.

תרומתה למדע
קמחי פיתחה שיטה חדשה לאיתור גנים "חבויים", הממלאים תפקידים מרכזיים במסלולי התקשורת הביוכימית ו"שולטים" בצמתים המרכזיים ברשת. שיטה זו קרויה "ברירת נוק-אאוט טכני". שיטה אשר באמצעותה התאפשר גילוי של חמישה גנים המקודדים חלבונים שמכונים DAP , הקשורים לתהליכים גורמי מוות בתאים. פיתוח השיטה וזיהוי הגנים זכו להכרה בין-לאומית נרחבת.

בנוסף פרופ' קמחי הייתה שותפה במחקר אשר גילה כי חלבון האוטופגיה Atg12  מסוגל להיקשר לחלבוני Bcl-2  וכך לקדם מוות באמצעות אפופטוזה.

מחקר זה גילה בנוסף כי תפקידו של Atg12 באפופטוזה אינו תלוי בתפקיד שהוא ממלא באוטופגיה, כיוון שתהליכים אלו מבוצעים על ידי אזורים שונים בחלבון.

מחקר זה תרם רבות לחקר הסרטן.

 פרסים והוקרה 
1999 - פרס מילשטיין בנושא מחקר ציטוקין.
1999 - פרס לנדאו בתחום הביולוגיה וביוטכנולוגיה.
2002 - פרס סרוסי.
2006 - פרס לומברוזו.
2008 - פרס מייסדי טבע על הישגים פורצי דרך בחקר הגנטיקה של הסרטן.
2012 - פרס א.מ.ת בקטגוריה מדעי החיים, בתחום פיזיולוגיה בנושא חקר הסרטן - חקר מוות של תאים.
2019 - פרס ישראל בתחום חקר מדעי החיים על מחקריה בתחום מוות תאי מתוכנת.

קישורים חיצוניים

 המעבדה של פרופ' עדי קמחי באתר מכון ויצמן למדע
 כרטיס אישי, באתר האקדמיה הלאומית הישראלית למדעים
 פרופ' עדי קמחי - קורות חיים, באתר האקדמיה הלאומית הישראלית למדעים


 הערות שוליים 

קטגוריה:חוקרות סרטן ישראליות
קטגוריה:חוקרי סרטן ישראלים
קטגוריה:זוכי פרס ישראל למדעי החיים
קטגוריה:זוכי פרס ישראל לשנת 2019
קטגוריה:זוכות פרס א.מ.ת.
קטגוריה:זוכי פרס א.מ.ת.
קטגוריה:זוכות פרס לנדאו למדעים ולמחקר
קטגוריה:זוכי פרס לנדאו למדעים ולמחקר
קטגוריה:סגל מכון ויצמן למדע: ביוכימיה
קטגוריה:חברות האקדמיה הלאומית הישראלית למדעים
קטגוריה:גנטיקאיות ישראליות
קטגוריה:גנטיקאים ישראלים
קטגוריה:וירולוגיות ישראליות
קטגוריה:וירולוגים ישראלים
קטגוריה:ישראליות זוכות פרסים: מדע וטכנולוגיה
קטגוריה:זוכי פרס מייסדי טבע
קטגוריה:בוגרות תיכון אוסטרובסקי
קטגוריה:בוגרי תיכון אוסטרובסקי
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:חברי המועצה להשכלה גבוהה
קטגוריה:חברות המועצה להשכלה גבוהה
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:ישראליות שנולדו ב-1947
קטגוריה:ישראלים שנולדו ב-1947